USA's udenrigsminister, John Kerry, inviterer Danmark og otte andre Nato-lande med i 'kernekoalition' til at bekæmpe Islamisk Stat i Irak.

- Vi er nødt til at angribe dem (IS, red.) på måder, der forhindrer dem i at vinde terræn, at styrke de iraksisk sikkerhedsstyrker og andre i regionen, der er villige til at gå i kamp med de, siger John Kerry ifølge Reuters.

Han understreger, at der ikke bliver tale om at indsætte landtropper.

De øvrige lande, der har holdt møde med USA om koalitionen er: Storbritannien, Frankrig, Tyskland, Italien, Tyrkiet, Canada og Polen.

Ikke kun militær indsats

Mødet fandt sted i Wales sideløbende med det igangværende Nato-topmøde.

- Vi sagt ja her på et hasteindkaldt møde i morges. Og vi er jo allerede aktive. Det er heldigvis et enigt folketing, der har sagt ja til at deltage med et transport af våben og humanitær hjælp, siger udenrigsminister Martin Lidegaard (R) til DR Nyheder på en telefon fra Wales.

Læs også : PORTRÆT af IS: Brutale jihadister med store ambitioner og hård selvjustits

Det, der har været på bordet i Wales i dag, er, hvad amerikanerne kalder, en hollistisk tilgang.

- Det er ikke bare militært bidrag. Det er også, hvordan man får stoppet pengetilførslen til ISIL (IS, red.). Det er, hvordan man får stoppet tilgangen af unge mennesker fra vores egne lande, der tager dertil (Irak og Syrien, red.), siger Martin Lidegaard.

Læs også : VIDEO Her er Hercules-flyet der skal sendes til Irak

Indtil videre stiller Danmark med det Hercules-fly og ca. 55 personer, som Folketinget sidste uge sagde ja til.